- Չեմ կարծում թե կա: Բայց, դարձյալ, ամեն բան հնարավոր է: Այդ պատճառով՝ բոլոր սցենարները հաշվարկելու և կանխարգելելու նպատակով Հայաստանը պետք է առանձին նոր դաշնակիցներ փնտրի աշխարհում: Այդ դանակիցները պետք է լինեն զուգահեռ դաշնակիցներ և չփոխարինեն արդեն առկաներին: Եվ խոսքը գնում է այն երկրների մասին, որոնք տեսականորեն շահագրգռված են թյուրքական տարրի աշխարհում ազդեցության չավելացմամբ կամ թուլացմամբ: Տարբեր կոնֆիգուրացիաներ կան, որոնց մասին երբևէ Երևանում չեն մտածել: Հիմա ժամանակն է սկսել այդ ուղղությամբ աշխատանքներ տանել: Ընդ որում դրանք խաղացողներ են, որոնք Հայաստանի դաշնակից Ռուսաստանին՝ Հայաստանի հետ իրենց հնարավոր համագործակցությամբ չեն գրգռելու, թեև՝ խանդի հիմք կարող են տալ: